Har du åbnet en flaske portvin, men ikke fået drukket det hele, skal du ikke fortvivle. Sæt proppen på og opbevar flasken i køleskabet.
En tommelfingerregel er: ”jo længere tid på fad – jo længere tid kan portvinen holde sig efter åbning.”
Vintage og Late Bottled Vintage mister hurtigst deres friskhed efter åbning og bør drikkes i løbet af et par dage.
Ruby kan holde sig lidt længere tid efter at flasken er åbnet – godt en uges tid.
Tawny, Colheita og hvid portvin kan holde sig i længere tid pga. den lange fadlagring.
Men husk: På med proppen og opbevar flasken på køl.